 రఘువీర్ మాటలకి పార్వతి అడ్డు తగిలింది "మీ నోటంట నేరస్తులు, శిక్షలు తప్ప మరో మాట లేదు! వీళ్ళకి శిక్షనే చెపుతాను! ముందు ఈ విషయం చూడండి. వందన వాళ్ళ మామయ్య ఉదయం నా దగ్గరకొచ్చాడు. నాకు ఉద్యోగం లేదు, ఆస్తీ లేదు! గోపాలరావు డబ్బు పంపేవాడు! అదీ లేదు! నా సంగతి ఆయనతో చెప్పి చూడండమ్మా అన్నాడు!"

 "ఆయనకూడా గోపాలరావుతో చేతులు కలిపి వందన మెడలు వంచాడు. ఆయన సంగతి తర్వాత చూద్దాం. వీళ్ళకేసే శిక్ష ఏమిటో చెపుతున్నావు- అదేమిటో తొందరగా చెప్పు పారూ!"

 "పెళ్ళి. జైరాజుకి నందితాదేవిని- పృధ్వీరాజ్ కి వందనాదేవిని యిచ్చి ఓకే పందిట్లో ఓకే టైంలో వివాహం జరిపిద్దాము. మన బాధ్యత మనం నిర్వహిద్దాము. ప్రస్తుతం పెద్దలం మనమేమే కదా! పెళ్ళిచేస్తే వాళ్ళ గోల వాళ్ళు పడతారు. వీళ్ళకి వెంటనే పెళ్ళి చేయటమే సరి అయిన శిక్ష" అంది పార్వతి.

 "ఓ మైగాడ్! పెళ్ళి ఒక శిక్షా! అంటే మనకు పెళ్ళయి ఓకే ఇంట్లో కాదు... కాదు. ఓకే జైలులో బంధించబడి శిక్షననుభవిస్తున్న జంట ఖైదీలమన్నమాట. పాపం వాళ్ళకి ఈ శిక్ష వేయాల్సిందే నన్నమాట" రఘువీర్ అన్నాడు.

 "బావ పాపం పాపం అంటున్నాడు. పాపం ఏదో బాధపడుతున్నట్లున్నాడు" పృధ్వీరాజ్ అన్నాడు.

 "ఆ బాధ అట్లాంటి ఇట్లాంటిది కాదు. తియ్యని బాధ! అవునా పారూ! చిలిపిగా అన్నాడు రఘువీర్.

 పార్వతి పిల్లలముండు ఏమిటీ హాస్యం అన్నట్లు భర్తవేపు ఓ చూపు విసిరి సిగ్గుతో ముఖం ఎర్ర చేసుకుంది.

 వాళ్ళిద్దరినీ చూసిన రెండు జంటలు ఫక్కున నవ్వాయి. -- అయిపోయినది--
 raghuveer maatalaki paarvati addu tagilindi "mee notanta nerastulu, shikshalu tappa maro maata ledu! veellaki shikshane cheputaanu! mundu ee vishayam chudandi. vandana vaalla mamayya udayam naa daggarakochaadu. naaku udyogam ledu, aastii ledu! gopalarao dabbu pampevaadu! adhee ledu! naa sangati aayanatho cheppi chudandamma annadu!"

 "ayanakuda gopalaraotu chetulu kalipi vandana medalu vanchaadu. aayana sangati tarvaata chuddam. veellakese shiksha emito cheputunnavu- ademito tondaragaa cheppu paaruu!"

 "pelli. jairajuki nanditaadevini- prudhweeraj ki vandanaadevini yichi oke panditlo oke taimlo vivaham jaripiddaamu. mana baadhyata manam nirvahiddaamu. prastutam peddalam manameme kada! pellicheste vaalla gola vaallu padataaru. veellaki ventane pelli cheyatame sari ayina shiksha" andi paarvati.

 "oo migad! pelli oka shiksha! ante manaku pellayi oke intlo kaadu... kaadu. oke jailulo bandhinchabadi shikshananubhavistunna janta khaidilamannamata. paapam vaallaki ee shiksha veyalsinde nannamata" raghuveer annadu.

 "baava paapam paapam antunnadu. paapam edho badhapadutunnatlunna" prudhweeraj annadu.

 "aa baadha atlanti itlantidi kaadu. tiyyani baadha! avuna paaruu! chilipigaa annadu raghuveer.

 paarvati pillalamundu amity haasyam annatlu bhartavepu oo chuupu visiri siggutho mukham erra chesukundi.

 vaalliddarinii chusina rendu jantalu fakkuna navvai. -- ayipoyinadi--